Այնուհետեւ թեմակալ առաջնորդն իր հայրական պատգամը փոխանցեց ներկաներին։ Նա անդրադառնալով Դռնբացէքի խորհրդաւոր կարգին՝ որպէս Քրիստոսի երկրորդ գալստեան իրադարձութիւնը եւ վերջին դատաստանը խորհրդանշող արարողութիւն, մէջբերեց սոյն կարգի սկզբնական տողերը՝ «Լեռները պիտի ցնծան Տիրոջ առաջ, քանզի Տէրը գալիս է եւ հասել է ժամը, երբ Տէրը դատելու է երկիրը»։ Հայր Սուրբը շարունակութեան մէջ բացատրելով նշւած տողերում յիշատակւած «Լեռ»-ի Աստւածաշնչեան բազմաթիւ իմաստները, յատկապէս ընդգծեց այն իմաստը, որտեղ բառը նկարագրում է այնպիսի անհատների, ովքեր սիրելի են Աստծուն եւ անհամբեր սպասում են Տիրոջ գալստեանը։ Նա կոչ արեց, որ նմանւել այդ խմբին պատկանող մարդկանց եւ թերութիւնները գիտակցաբար սրբագրելով՝ Տիրոջ գալստեան ժամանակ արժանանալ Աստծոյ ողորմութեանն ու երկնքի արքայութեանը։